Isbading - Min måte å takle den kalde vinteren på - Helena Mylleneva

Inger Lise Strand
2026-03-04T12:12:37+01:00

Isbading er min medisin og den beste starten på dagen: Ta kontroll over kropp og pust, og være til stede i nuet hjelper meg å takle stress og travle hverdager.

Mer

Isbading...ahhhh, for en start på dagen! Bare tanken får meg til å smile bredt. Sekken er alltid ferdig pakket med ull tøfler, badekåpe, sitteunderlag, øks og sag.. elsker isbading og gjør det minst en gang i uka hele vinteren og følelsen da jeg ligger i vannet er ubeskrivelig.

Vannet er iskaldt men det føles som det brenner i huden. Viktig å puste rolig og ta kontroll over kroppen og ligge helt avslappet I vannet. 2-3 minutter er nok, men jeg blir ofte lengere.. hvis ikke man har badstue I nærheten er det fint å kle på seg raskt etterpå med ullundertøy og varme klær. Etter bading kommer godfølelsen.. Det prikker i huden og man kan kjenne blodsirkulasjonen har fått skikkelig fart på seg! Humøret er på topp og jeg føler meg så energisk og våken, og jeg kjenner jeg lever! Isbading er min måte og takle kald vinter på, koble ut stresset, glemme jobb og rampete unger..rett og slett redningen i en hektisk hverdag..

Isbading har mange helsefordeler

Man får bedre immunforsvaret, blir mindre forkjølet, får mindre infeksjoner og betennelser i kroppen.

Regelmessig isbading kan hjelpe mot depresjon, angst og reumatisme.

Det forebygger også mange livsstils-sykdommer som type 2-diabetes, hjerte-og karsykdommer, og overvekt.

Isbading gir også økt fettforbrenning og mental balanse. Hjernen skiller ut endorfiner og dopamin som er kroppens egen lykkehormoner.

Så, hvorfor ikke la denne trenden inspirere når det sies så mye godt om det! Ut på tur, aldri sur! Husk bikini og øks😉